Χένρι Νέβιλ, (Κύριος του βασιλικού θαλάμου)

Ο Σερ Χένρι Νέβιλ (1520 - 13 Ιανουαρίου 1593), Κύριος του βασιλικού θαλάμου του Ερρίκου Η΄ της Αγγλίας ήταν μικρότερος γιος του Έντουαρντ Νέβιλ και της Ελεονώρας Ουίνδσορ, της κόρης του Άντριου Ουίνδσορ, 1ου βαρόνου του Ουίνδσορ. Ο πατέρας του ήταν μικρότερος αδελφός του Τζωρτζ Νέβιλ, 5ου βαρόνου του Μπεργκαβεννί και μεγαλύτερος αδελφός του Τόμας Νέβιλ ομιλητή στην Βουλή των Κοινοτήτων. Ο ιστορικός Μάνινγκ σημειώνει ότι "το επώνυμο Νέβιλ βρίσκεται σε σημαντικό βαθμό στις ανώτερες Αγγλικές τάξεις, διακρίνονται για την ιπποτική τους συμπεριφορά και εορτάζονται πλούσια στα ιστορικά χρονικά των Βρετανών".

 Ο Σερ Χένρι εξασφάλισε κορυφαίες θέσεις παρά το ότι ο πατέρας του εκτελέστηκε για συνωμοσία εναντίον του βασιλιά μαζί με τον κόμη του Κουρτεναί. Η κατηγορία ήταν να "να καθαιρέσουν τον Ερρίκο και να προωθήσουν στον θρόνο τον εξόριστο εχθρό του βασιλιά Ρέτζιναλντ Πόυλε (1500 - 1558)". Ο Γάλλος απεσταλμένος Τσάρλς ντε Μαρίλλακ που παρακολούθησε τον Νέβιλ τον Μάρτιο του 1542 αναφέρει ότι δεν είχε στόχο τις διπλωματικές υπηρεσίες και από το 1546 διορίστηκε φύλακας στην βασιλική κρεβατοκάμαρα. Στέφτηκε ιππότης στις 11 Οκτωβρίου 1551 και διορίστηκε Υψηλός Σερίφης του Μπέρκσαϊρ (1572), εξελέγη πέντε φορές μέλος του Κοινοβουλίου για το Μπέρκσαϊρ την περίοδο 1553 - 1584. Ο Χένρι Νέβιλ ήταν θετός γιος του Ερρίκου Η΄ γι'αυτό ο βασιλιάς του συμπεριφέρθηκε σαν γαμπρό που δεν του άφησε προίκα στην διαθήκη του. Το 1551 κατέθεσε στην δίκη του Στίφεν Γκάρντινερ (1483 - 1555) και αποκάλυψε την έντονη απογοήτευση που είχε ο Ερρίκος Η΄ για τον επίσκοπο. Ο Νέβιλ ευθυγραμμίστηκε με τον Σερ Τζων Ντάντλεϊ και τον Σερ Χένρι Σίδνεϊ που είχε διατελέσει κύριος στην βασιλική κρεβατοκάμαρα όταν ήταν βασιλιάς ο Ερρίκος ΣΤ΄ της Αγγλίας. Ο Χένρι Νέβιλ όπως πολλοί ακόμα Προτεστάντες έφυγε από την χώρα όταν ανέβηκε στον θρόνο η Μαρία Α΄ της Αγγλίας και επέστρεψε όταν ανέβηκε στον θρόνο η Ελισάβετ Α΄ της Αγγλίας, συνέχισε να κατέχει ισχυρές κυβερνητικές θέσεις στο Μπέρκσαϊρ μέχρι τον θάνατο του στις 13 Ιανουαρίου 1593. Τάφηκε στην ενοριακή εκκλησία στο Γουόλθαμ του Μπέρκσαϊρ, το ένα μνημείο απεικονίζει τον Σερ Χένρι, την δεύτερη σύζυγο του Ελισάβετ Γκρέσαμ και την μητέρα της Φραγκίσκη Γκρέσαμ και το άλλο μνημείο τον Σερ Χένρι μαζί με την κόρη του από την δεύτερη σύζυγο του Ελισάβετ Γκρέσαμ. Ο Χένρι Νέβιλ παντρεύτηκε σε πρώτο γάμο την περίοδο 1551 - 1555 την Ουίνιφρεντ Λούζ (πέθανε το 1561), κόρη του Ούγου Λούζ (πέθανε το 1555) με την οποία δεν απέκτησε παιδιά.Ο Χένρι Νέβιλ παντρεύτηκε σε δεύτερο γάμο (1561) την Ελισάβετ Γκρέσαμ (πέθανε στις 7 Νοεμβρίου 1573), εγγονή του Σερ Ρίτσαρντ Γκρέσαμ δημάρχου του Λονδίνου, μοναδική κόρη και διάδοχο του μεγαλύτερου γιου του Τζων Γκρέσαμ (πέθανε το 1560) και της Φραγκίσκης Θουάιτες, κόρης και συγκληρονόμου του Σερ Χένρι Θουάιτες. Η διαθήκη της γιαγιάς τους Φραγκίσκης Γκρέσαμ που χρονολογείται από τις 20 Οκτωβρίου 1580 και επιβεβαιώθηκε στις 9 Νοεμβρίου 1580 καταγράφει τα παιδιά του Χένρι Νέβιλ από τον δεύτερο γάμο του : Χένρι, Έντουαρντ, Φραγκίσκος, Γουίλιαμ και Αικατερίνη. Η Αικατερίνη παντρεύτηκε τον Έντμουντ Ντόιλεϊ του Σότισαμ στο Νόρφολκ.Ο Χένρι Νέβιλ παντρεύτηκε σε τρίτο γάμο τον Μάιο του 1578 την Ελισάβετ Μπέικον (1541 - 3 Μαίου 1621) χήρα του Σερ Ρόμπερτ Ντόιλεϊ (πέθανε τον Ιούλιο του 1577) του Οξφορντσάιρ και της Γροιλανδίας στο Μπάκιγχαμσαϊρ. Η Ελισάβετ Μπέικον ήταν η μεγαλύτερη κόρη του φύλακα της βασιλικής σφραγίδας της Ελισάβετ Α΄ Νίκολας Μπέικον (1510 - 1579) και της πρώτης συζύγου του Τζέιν Φέρνελυ (πέθανε το 1552) της κόρης του Γουίλιαμ Φέρνελυ του Σάφοκ. Μετά τον θάνατο του Νέβιλ η χήρα του Ελισάβετ παντρεύτηκε πριν τα τέλη Σεπτεμβρίου 1595 τον Σερ Γουίλιαμ Πέριαμ (πέθανε στις 9 Οκτωβρίου 1604). Έκανε την διαθήκη της της στις 12 Νοεμβρίου 1618 και πέθανε στις 3 Μαίου 1621, ένα μνημείο προς τιμή της ανεγέρθη στην εκκλησία της Σαιν Μαρί στο Χένλεϊ ον Τέιμς. Betham, William (1802). The Baronetage of England. II. London: W.S. Betham. Blanchard, Ian (2004). "Gresham, Sir Richard (c.1485–1549)". Oxford Dictionary of National Biography (online ed.). Blanchard, Ian (2004). "Gresham, Sir Thomas (c.1518–1579)". Oxford Dictionary of National Biography (online ed.). Oxford University Press. Harley, John (2005). Music & Letters. Oxford: Oxford University Press. Holder, Nick (2004). "Losse, Hugh (d. 1555)". Oxford Dictionary of National Biography (online ed.). Leveson Gower, Granville (1883). Genealogy of the Family of Gresham. London: Mitchell and Hughes. Riordan, Michael (2004). "Henry VIII, privy chamber of (act. 1509–1547)". Oxford Dictionary of National Biography (online ed.). Tittler, Robert (1976). Nicholas Bacon; The Making of a Tudor Statesman. Athens, Ohio: Ohio University Press. Urban, Sylvester (1845). The Gentleman's Magazine. New Series. London: John Bowyer Nichols and Son